เรื่องร้องเรียน: ร้านรับซื้อของเก่าซอยสุขุมวิท36  ปล่อยขยะออกมานอกร้าน พื้นดำหมดแล้วเหม็นด้วย และยังปล่อยรถยกวิ่งทั่วในซอย เขาออกมาวิ่งลงถนนได้ยังไง (เขามีสองจุดในซอยเลยวิ่งไปมาถนนสาธารณะ อันตราด้วยครับ ยกขยะเหล็กวิ่งไปมาถ้าหล่นทำไง)  เคยแจ้งไปแล้ว ดีขึ้นไม่กี่วันก็กลับมาเหมือนเดิม
การดำเนินการของเจ้าหน้าที่: ฝ่ายสิ่งแวดล้อมและสุขาภิบาลตรวจสอบ ณ ร้านศูนย์รีไซเคิลแสนสบาย เลขที่ 51 ซ.สุขุมวิท 36 แขวงคลองตัน เขตคลองเตย ขณะตรวจสอบพบว่า ร้านมีการวางสิ่งของและเศษวัสดุเลยออกมายังถนนสาธารณะและพื้นบริเวณหน้าร้านมีคราบสกปรกจากประกอบกิจการประกอบกับมีรถสัญจร เข้า-ออก ภายในร้านจำนวนมากส่งผลให้การจราจรติดขัดสร้างความเดือดร้อนต่อผู้ที่อาศัยอยู่บริเวณโดยรอบ ทั้งนี้จึงได้ออกหนังสือคำแนะนำของเจ้าพนักงานตามพระราชบัญญัติการสาธารณสุข พ.ศ.2535 ให้ดำเนินการจัดเก็บวัสดุหรือสิ่งอื่นใดมิให้รุกล้ำออกไปยังถนนสาธารณะและทำความสะอาดบริเวณด้านหน้าของร้าน พร้อมทั้งให้จัดหาพนักงานคอยควบคุมการจราจร #ทั้งนี้เจ้าของร้านรับทราบปัญหาดังกล่าวและจะปฏิบัติตามอย่างเคร่งครัด
ความเห็นของผู้แจ้ง: ขอบคุณที่เข้าไปพูดคุยกับเจ้าของร้านให้ แต่การแก้ปัญหาไม่ได้รับการแก้ไขครับ
พื้นที่: แขวงพระโขนง เขตคลองเตย กรุงเทพมหานคร